Novak nou gelyk met SteffiNovak Djokovic. Foto Marco Bertorello/AFP. Tennisrekords en Novak Djokovic is soos braaibroodjies en blatjang – dit werk net goed saam. Die 35-jarige Serwiër het nou Steffi Graf se rekord vir die meeste weke as die wêreldno. 1-speler geëwenaar nadat sy 377ste week as die wêreld se voorste raketswaaier begin het. Graf het 22 Grand Slam-titels in haar roemryke loopbaan ingeoes en sy het onder meer sewe keer met die louere op Wimbledon weggestap. The pristine footwork ????The backhand slice ????The lethal forehand ???? This is the one and only Steffi Graf… pic.twitter.com/W3bnCjAB8X — US Open Tennis (@usopen) June 14, 2019 Die rekord kan egter op 27 Februarie amptelik agter Djokovic se naam staan wanneer hy vir die 378ste week die wêreld se beste manspeler is. Hy het tans 590 punte meer as Carlos Alcaraz op die ATP-ranglys. Die Serwiër het ná sy Grand Slam-oorwinning in Melbourne gesê dat die ambisievuur nog lank nie geblus is nie. “Ek wil nog soveel as moontlik Slams wen. In hierdie stadium van my loopbaan is trofees my grootste motivering om aan te hou speel en ek is nog baie gemotiveerd. Ek weet as ek goed voel – fisiek sowel as geestelik – ek nog ŉ goeie kans staan om enigiemand op die tennisbaan te klop.” Hy is van Maandag weer in aksie by die Dubai Duty Free-kampioenskap.